# Altingiàcies

Altingiaceae és una petita família de plantes amb flors dins l'ordre Saxifragals. Són arbres anemòfils que produeixen uns fruits vermells que contenen moltes llavors. Els fruits han estat estudiats detalladament. Són originaris de l'Amèrica central, Mèxic, l'est d'Amèrica del Nord, l'est de la conca del Mediterrani, la Xina i l'Àsia tropical. Sovint es cultiven com a planta ornamental i molts produeixen una fusta valuosa.
Altingiaceae consta de tres gèneres: Altingia, Liquidambar i Semiliquidambar. Recentment, s'ha comprovat que el gènere Semiliquidambar és compost per híbrids d'espècies dels gèneres Altingia i Liquidambar. Altingia i Liquidambar, se sap que són parafilètics i, per tant, es prepara una revisió d'aquesta família.
El nom d'Altingiaceae té una llarga i complexa història taxonòmica. Alguns atribueixen aquest nom a John Lindley, que publicà el nom vàlid el 1846. D'altres diuen que l'autoritat per aquest nom correspon a Paul F. Horaninov, que va descriure aquest grup el 1841. Als segles XIX i XX, no s'acceptava generalment la família Altingiaceae; molts autors posaven aquest gènere dins la família Hamamelidaceae. L'APG (Angiosperm Phylogeny Group) reconeix 4 famílies en aquest llinatge incloent-hi Altingiaceae. Cercidiphyllaceae i Daphniphyllaceae en són un grup germà. Aquest clade és un grup germà d'Hamamelidaceae i aquestes tres famílies són un grup germà d'Altingiaceae. Aquest clade és germà de Paeoniaceae.

## Evolució

Altingiaceae no té un registre fòssil extens. Per a la major part del Paleogen i Neogen, estaven biogeogràficament més distribuïts que en l'actualitat. El grup troncal Altingiaceae divergí del clade Hamamelidaceae, Cercidiphyllaceae i Daphniphyllaceae en l'estadi Turonià del període Cretaci fa uns 90 milions d'anys. El grup corona (crown group) Altingiaceae és molt més recent, ja que es va originar en l'Eocè, fa uns 40 milions d'anys.

## Referències

* ↑ Peter F. Stevens (2001 onwards). "Altingiaceae". At: Angiosperm Phylogeny Website. At: Missouri Botanical Garden Website. (vegeu Enllaços externs)
* ↑ Stephanie M. Ickert-Bond, Kathleen B. Pigg, and Jun Wen. 2005. "Comparative infructescence morphology in Liquidambar (Altingiaceae) and its evolutionary significance". American Journal of Botany 92(8):1234-1255.
* ↑ Stephanie M. Ickert-Bond, Kathleen B. Pigg, and Jun Wen. 2007. "Comparative infructescence morphology in Altingia (Altingiaceae) and discordance between morphological and molecular phylogenies". American Journal of Botany 94(7):1094-1115.
* 1 2 3 Stephanie M. Ickert-Bond and Jun Wen. 2006. "Phylogeny and biogeography of Altingiaceae: Evidence from combined analysis of five non-coding chloroplast regions". Molecular Phylogenetics and Evolution 39(2):512-528. (vegeu Enllaços externs).
* 1 2 Peter K. Endress. 1993. "Hamamelidaceae". pages 322-331. In: Klaus Kubitski (editor); Jens G. Rohwer and Volker Bittrich (volume editors). The Families and Genera of Vascular Plants volume II. Springer-Verlag: Berlin;Heidelberg, Germany.
* ↑ James L. Reveal. 2008 onward. "A Checklist of Family and Suprafamilial Names for Extant Vascular Plants." At: Home page of James L. Reveal and C. Rose Broome. (vegeu Enllaços externs).
* ↑ Vernon H. Heywood, Richard K. Brummitt, Ole Seberg, and Alastair Culham. Flowering Plant Families of the World. Firefly Books: Ontario, Canada. (2007).
* ↑ Shuguang Jian, Pamela S. Soltis, Matthew A. Gitzendanner, Michael J. Moore, Ruiqi Li, Tory A. Hendry, Yin-Long Qiu, Amit Dhingra, Charles D. Bell, and Douglas E. Soltis. 2008. "Resolving an Ancient, Rapid Radiation in Saxifragales". Systematic Biology 57(1):38-57. (vegeu Enllaços externs)
* ↑ Kathleen B. Pigg, Stephanie M. Ickert-Bond, and Jun Wen. 2004. "Anatomically preserved Liquidambar (Altingiaceae) from the middle Miocene of Yakima Canyon, Washington State, USA, and its biogeographic implications". American Journal of Botany 91(3):499-509.
* ↑ Zhe-Kun Zhou, William L. Crepet, and Kevin C. Nixon. 2001. "The earliest fossil evidence of the Hamamelidaceae: Late Cretaceous (Turonian) inflorescences and fruits of Altingioideae". American Journal of Botany 88(5):753-766.
* ↑ Patrick S. Herendeen, Susana Magallón-Puebla, Richard Lupia, Peter R. Crane, and Jolanta Kobylinska. 1999. "A preliminary conspectus of the Allon flora from the late Cretaceous (late Santonian) of central Georgia, USA". Annals of the Missouri Botanical Garden 86(2):407-471.

## Enllaços externs

* Phylogeny of Altingiaceae doi:10.1016/j.ympev.2005.12.003
* Altingiaceae en: Angiosperm Phylogeny Website en: Missouri Botanical Garden Website.
* Family and Suprafamilial Names en: James L. Reveal
* Altingiaceae Arxivat 2007-01-03 a Wayback Machine. en L. Watson and M. J. Dallwitz (1992 onwards). The families of flowering plants Arxivat 2007-01-03 a Wayback Machine.